b'\n_START_ARTICLE_\nGorenjska televizija\n_START_PARAGRAPH_\nGorenjska televizija, kraj\xc5\xa1e GTV, slovenska televizijska hi\xc5\xa1a._NEWLINE_Ustanovljena je bila leta 1989. Od takrat ustvarja regionalni televizijski program GTV, viden v lastnem kabelsko komunikacijskem omre\xc5\xbeju podjetja TELE-TV in v omre\xc5\xbejih ostalih gorenjskih kabelskih operaterjev. Postaja je spremljana v \xc5\xa1ir\xc5\xa1em gorenjskem prostoru, vse od Kranjske Gore na severu in Bohinja na zahodu, do Kamnika na vzhodu in Cerkelj na jugu regije._NEWLINE_Gorenjska televizija je 18. junija 2004 pridobila status lokalnega televizijskega programa posebnega pomena. Prednostna usmeritev programa so informativne, kulturno-umetni\xc5\xa1ke, izobra\xc5\xbeevalne, kulturno-zabavne, otro\xc5\xa1ke, verske, \xc5\xa1portne ter druge lokalne in regionalne vsebine. Program GTV se oddaja 24 ur dnevno. Ve\xc4\x8d kot 60\xc2\xa0% predvajanega programa je lastne produkcije, od tega prete\xc5\xbeni dele\xc5\xbe sestavljajo lokalne in regionalne vsebine. Pri snovanju oddaj vrsto let sodelujejo s \xc5\xa1tevilnimi ob\xc4\x8dinami, kulturnimi organizacijami, izobra\xc5\xbeevalnimi ustanovami, gospodarskimi subjekti, zdravstvenimi institucijami ter \xc5\xa1portnimi organizacijami in dru\xc5\xa1tvi. Kar nekaj rednih televizijskih oddaj v tednu je namenjenih objavi vpra\xc5\xa1anj, mnenj in komentarjev gledalcev ter izmenjavi njihovih stali\xc5\xa1\xc4\x8d do dolo\xc4\x8denih, za razvoj Gorenjske pomembnih tem._NEWLINE_Sodelujemo tudi z lokalnimi in regionalnimi televizijami po Sloveniji. Nekatere oddaje so na voljo tudi gledalcem Studia Signal (Osrednjeslovenska), RTS Maribor (\xc5\xa0tajerska in Prekmurje), ETV Kisovec (Zasavje z okolico), Sponka TV (Obala), Va\xc5\xa1 kanal Novo mesto (Dolenjska in Bela krajina) in TV Primorka (Primorska). Posamezne oddaje redno objavlja tudi Slovenski TV kanal v Berlinu._NEWLINE_Ustvarjalci GTV so na I. festivalu lokalnih in regionalnih TV postaj Slovenije leta 1999 prejeli najvi\xc5\xa1jo nagrado za dokumentarno reporta\xc5\xbeo.'